Source: https://lege5.ro/Gratuit/geztemjyguzq/memorandumul-de-intelegere-privind-implementarea-mecanismului-financiar-norvegian-2014-2021-intre-regatul-norvegiei-denumit-in-continuare-norvegia-si-guvernul-romaniei-denumit-in-continuare-stat-benef?d=2020-01-26
Timestamp: 2020-02-22 06:57:19+00:00

Document:
Memorandumul de înțelegere privind implementarea Mecanismului financiar norvegian 2014-2021 între Regatul Norvegiei, denumit în continuare Norvegia, și Guvernul României, denumit în continuare stat beneficiar, denumite în continuare împreună părți din 13.10.2016 - Lege5.ro
Memorandumul de înțelegere privind implementarea Mecanismului financiar norvegian 2014-2021 între Regatul Norvegiei, denumit în continuare Norvegia, și Guvernul României, denumit în continuare stat beneficiar, denumite în continuare împreună părți din 13.10.2016
Întrucât Acordul dintre Regatul Norvegiei și Uniunea Europeană privind Mecanismul financiar norvegian 2014-2021 stabilește un mecanism financiar (denumit în continuare Mecanismul financiar norvegian 2014-2021) prin care Norvegia contribuie la reducerea disparităților economice și sociale în Spațiul Economic European,
întrucât Mecanismul financiar norvegian 2014-2021 urmărește întărirea relațiilor dintre Norvegia și statul beneficiar în beneficiul reciproc al cetățenilor lor,
întrucât cooperarea sporită între Norvegia și statul beneficiar va contribui la asigurarea unei Europe stabile, pașnice și prospere, pe baza bunei guvernări, instituțiilor democratice, statului de drept, respectării drepturilor omului și dezvoltării durabile,
întrucât părțile sunt de acord să stabilească un cadru de cooperare pentru a asigura implementarea eficace a Mecanismului financiar norvegian 2014-2021,
1. Obiectivele generale ale Mecanismului financiar norvegian 2014-2021 sunt de a contribui la reducerea disparităților economice și sociale în Spațiul Economic European și la întărirea relațiilor bilaterale dintre Norvegia și statele beneficiare prin contribuții financiare în sectoarele prioritare enumerate în paragraful 2. Prin urmare, părțile semnatare ale prezentului memorandum de înțelegere vor depune eforturi pentru a selecta pentru finanțare programe ce contribuie la atingerea acestor obiective.
ARTICOLUL 2 Cadru legal
Prezentul memorandum de înțelegere se citește corelat cu următoarele documente care, împreună cu prezentul memorandum de înțelegere, constituie cadrul legal al Mecanismului financiar norvegian 2014-2021:
a) Acordul dintre Regatul Norvegiei și Uniunea Europeană privind Mecanismul financiar norvegian 2014-2021 (denumit în continuare Acordul);
b) Regulamentul privind implementarea Mecanismului financiar norvegian 2014-2021 (denumit în continuare Regulamentul) emis de Norvegia în conformitate cu articolul 10.5 din Acord;
d) ghidurile adoptate de Ministerul Norvegian al Afacerilor Externe (denumit în continuare MNAE) în conformitate cu Regulamentul.
1. În conformitate cu articolul 2.1 din Acord, suma totală a contribuției financiare este de 1.253,7 milioane euro în tranșe anuale de 179,1 milioane euro pe parcursul perioadei cuprinse între 1 mai 2014 și 30 aprilie 2021 inclusiv.
2. În conformitate cu articolul 6 din Acord, o sumă totală de 227.300.000 euro va fi pusă la dispoziția statului beneficiar pe perioada menționată în paragraful 1.
3. În conformitate cu articolul 3.2.b) din Acord, 1% din suma totală menționată în paragraful 2 este rezervat pentru fondul pentru promovarea muncii decente și a dialogului tripartit.
4. În conformitate cu articolul 10.4 din Acord și articolul 1.9 din Regulament, costurile de management ale Norvegiei se suportă din suma totală menționată mai sus. În Regulament sunt stabilite prevederi suplimentare în acest sens. Suma netă a alocării ce va fi pusă la dispoziția statului beneficiar este de 210.252.500 euro.
1. Norvegia va pune la dispoziție fonduri pentru sprijinirea programelor eligibile propuse de statul beneficiar și agreate de MNAE în cadrul sectoarelor prioritare enumerate în articolul 3.1 din Acord și în cadrul ariilor de program enumerate în anexa la Acord. Norvegia și statul beneficiar vor coopera pentru elaborarea notelor conceptuale ce definesc cuprinderea și rezultatele așteptate pentru fiecare program.
2. Statul beneficiar asigură cofinanțarea completă a programelor ce beneficiază de sprijin prin Mecanismul financiar norvegian 2014-2021 în conformitate cu anexa B și cu acordurile de program.
3. MNAE gestionează Mecanismul financiar norvegian 2014-2021 și adoptă decizii cu privire la acordarea asistenței financiare în conformitate cu Regulamentul.
4. MNAE este asistat de Oficiul Mecanismului Financiar (denumit în continuare OMF). OMF este responsabil pentru derularea operațiunilor curente ale Mecanismului financiar norvegian 2014-2021 și servește drept punct de contact.
Statul beneficiar a autorizat un punct național de contact să acționeze în numele său. Punctul național de contact deține responsabilitatea generală pentru atingerea obiectivelor Mecanismului financiar norvegian 2014-2021, precum și pentru implementarea Mecanismului financiar norvegian 2014-2021 în statul beneficiar în conformitate cu Regulamentul. În conformitate cu articolul 5.2 al Regulamentului, în anexa A se desemnează punctul național de contact, Autoritatea de certificare, Autoritatea de audit și Autoritatea pentru nereguli.
ARTICOLUL 6 Cadrul multianual de programare
a) o listă a programelor convenite și a contribuției financiare din partea Mecanismului financiar norvegian 2014-2021 pentru fiecare program;
b) identificarea programelor, a obiectivelor acestora, a principalului scop al acestora, după caz, rata de finanțare pe program, ambițiile bilaterale, precum și domeniile speciale de interes referitoare la grupurile-țintă, zone geografice sau alte elemente;
d) identificarea partenerilor de program din Norvegia, după caz;
În conformitate cu prevederile articolului 4.6 din Regulament, statele beneficiare rezervă fonduri pentru întărirea relațiilor bilaterale dintre Norvegia și statul beneficiar. Punctul național de contact administrează utilizarea Fondului pentru relații bilaterale și înființează un Comitet Comun pentru Fondurile Bilaterale în conformitate cu prevederile articolului 4.2 din Regulament.
În conformitate cu articolul 2.7 al Regulamentului, între MNAE și punctul național de contact va avea loc o reuniune anuală. În cadrul reuniunii anuale, MNAE și punctul național de contact analizează progresul înregistrat pe parcursul perioadei anterioare de raportare și convin asupra măsurilor necesare ce vor fi întreprinse. Reuniunea anuală reprezintă un forum de discuții pentru aspecte de interes bilateral.
Anexele A și B pot fi modificate prin schimb de scrisori între MNAE și punctul național de contact.
MNAE, Oficiul Auditorului General al Norvegiei și reprezentanții acestora au dreptul de a susține misiuni tehnice sau financiare sau de evaluare pe care le consideră necesare pentru a urmări planificarea, implementarea și monitorizarea programelor și a proiectelor precum și utilizarea fondurilor. Statul beneficiar va furniza tot sprijinul, informațiile și documentele necesare.
2. Urmărirea obiectivelor Mecanismului financiar norvegian 2014-2021 se realizează în cadrul unei cooperări strânse între Norvegia și statul beneficiar. Părțile sunt de acord să aplice cel mai înalt grad de transparență, responsabilitate și eficiență economică, precum și principiile bunei guvernări, parteneriatului și guvernării pe mai multe niveluri, dezvoltării durabile, egalității între genuri și egalității de șanse în toate fazele de implementare a Mecanismului financiar norvegian 2014-2021.
3. Statul beneficiar va lua măsuri proactive pentru a asigura respectarea acestor principii la toate nivelurile implicate în implementarea Mecanismului financiar norvegian 2014-2021.
Prezentul memorandum de înțelegere este semnat în două exemplare originale în limba engleză.
Autoritatea de certificare și plată este organizată ca direcție generală în cadrul Ministerului Finanțelor Publice, condusă de un director general și sub coordonarea unui secretar de stat. Rolul și responsabilitățile Autorității pentru nereguli sunt prevăzute în Regulament, cu precădere la articolul 12.3.
În conformitate cu prevederile articolului 2.6 din Regulament, punctul național de contact va transmite anual către MNAE un Raport strategic cu privire la implementarea Mecanismului financiar norvegian 2014-2021 în statul beneficiar. Raportul strategic va fi transmis MNAE cu cel puțin două luni înainte de reuniunea anuală, dacă nu se convine altfel.
financiar norvegian
1 Dezvoltarea afacerilor, inovare și IMM-uri 20.000.000 Nu este cazul.
2 Cercetare 25.000.000 4.411.765
3 Dialog social - muncă decentă 2.273.000 Nu este cazul.
4 Dezvoltare locală și reducerea sărăciei, creșterea incluziunii romilor 45.000.000 7.941.176
5 Energie regenerabilă, eficiență energetică, securitate energetică 32.933.500 Nu este cazul.
6 Justiție 45.000.000 7,941,176
7 Afaceri interne 24.000.000 4.235.294
Fondul pentru relații bilaterale (art. 4.6.1) 4.546.000 Nu este cazul.
Alocarea netă pentru România 210.252.500 24.529.412
Relațiile bilaterale dintre Norvegia și România vor fi întărite cu scopul de a stimula și dezvolta cooperarea pe termen lung în cadrul tuturor domeniilor enumerate în anexa la Acord. Reprezintă, de asemenea, o ambiție întărirea cooperării bilaterale la nivel politic și european în domeniile de interes comun.
Părțile semnatare ale acestui memorandum de înțelegere sunt de acord ca, pe lângă măsurile implementate în cadrul Programului "Dezvoltare locală și reducerea sărăciei, creșterea incluziunii romilor", cel puțin 10% din totalul cheltuielilor eligibile ale programelor: "Cercetare", "Justiție" și "Afaceri interne" și ale programelor "Cercetare", "Educație, burse, ucenicie și antreprenoriat pentru tineri", "Provocări în sănătatea publică la nivel european" și "Antreprenoriat cultural, patrimoniu cultural și schimb cultural" din cadrul Mecanismului financiar SEE 2014-2021 să fie destinate îmbunătățirii situației romilor. Părțile vor cădea de comun acord asupra modului în care poate fi atinsă această țintă printr-un plan coordonat de punctul național de contact.
Programele descrise mai jos se vor implementa cu condiția aprobării de către MNAE, în conformitate cu prevederile articolul 6.3 din Regulament.
Operator de program: OMF, în conformitate cu prevederile articolului 6.13 din Regulament. Innovation Norway este desemnat operator de fond în conformitate cu paragraful 4 al articolului 6.13 din Regulament.
Arie de program: Dezvoltarea afacerilor, inovare și IMM-uri
Programul va fi implementat în corelare cu programul "Dezvoltarea afacerilor, inovare și IMM-uri" implementat în cadrul Mecanismului financiar SEE 2014-2021.
Obiectivul programului: Intensificarea dezvoltării cunoștințelor bazate pe cercetare
Programul va contribui la îmbunătățirea situației romilor și la atingerea țintei specificate în secțiunea 2 "Domenii specifice de interes" din prezenta anexă.
În elaborarea notei conceptuale și în timpul implementării programului, operatorul de program va avea în vedere asigurarea sinergiei cu programul "Dezvoltarea afacerilor, inovare și IMM-uri", programul "Educație, burse, ucenicie și antreprenoriat pentru tineri", programul "Energie regenerabilă, eficiență energetică, securitate energetică" (implementate în cadrul Mecanismului financiar SEE 2014-2021) și alte programe, dacă este cazul.
Programul va fi implementat în corelare cu programul "Cercetare" implementat prin Mecanismul financiar SEE 2014-2021.
C. Program: Dialog social - muncă decentă
Obiectivul programului: Consolidarea cooperării tripartite între organizații ale angajatorilor, sindicate și autorități publice și promovarea muncii decente
Grantul programului: 2.273.000 euro
Arie de program: Dialog social - muncă decentă
D. Program: Dezvoltare locală și reducerea sărăciei, creșterea incluziunii romilor
Grantul programului: 45.000.000 euro
Cofinanțarea programului: 7.941.176 euro
La elaborarea notei conceptuale se va avea în vedere posibilitatea de a predefini proiect(e) cu Organizația pentru Cooperare și Dezvoltare Economică (OCDE).
Minimum 20 de milioane euro sunt rezervate pentru dezvoltarea rezultatelor proiectelor finanțate prin programul "Reducerea sărăciei" din cadrul Mecanismului financiar norvegian 2009-2014. Modalitățile, inclusiv proiectele predefinite, vor fi specificate în timpul dezvoltării notei conceptuale.
În nota conceptuală se va identifica un nivel maxim al fondurilor ce se pot aloca pentru infrastructură ("hard measures") din totalul cheltuielilor eligibile aferente programului.
Programul va fi implementat în corelare cu programul "Dezvoltare locală și reducerea sărăciei, creșterea incluziunii romilor" implementat prin Mecanismul financiar SEE 2014-2021.
E. Program: Energie regenerabilă, eficiență energetică, securitate energetică
Grantul programului: 32.933.500 euro
În elaborarea notei conceptuale și în timpul implementării programului, operatorul de program va avea în vedere asigurarea sinergiei cu programul "Dezvoltarea afacerilor, inovare și IMM-uri", programul "Cercetare", programul "Educație, burse, ucenicie și antreprenoriat pentru tineri" (implementate în cadrul Mecanismului financiar SEE 2014-2021) și alte programe, dacă este cazul.
Programul va fi implementat în corelare cu programul "Energie regenerabilă, eficiență energetică, securitate energetică" implementat prin Mecanismul financiar SEE 2014-2021.
F. Program: Justiție
Obiectivul programului: Consolidarea statului de drept
Ministerul Norvegian al Justiției (NMOJ)
Directoratul Serviciilor Corecționale Norvegiene (KDI)
Administrația Norvegiană a Instanțelor (DA)
Organizație internațională parteneră: Consiliul Europei (CoE)
Servicii corecționale și arest preventiv
Eficacitatea și eficiența sistemului judiciar, consolidarea statului de drept
Violență domestică și de gen
Nu mai mult de 60% din totalul cheltuielilor eligibile ale programului și nu mai mult de 50% din totalul cheltuielilor eligibile ale ariei de program "Violența domestică și de gen" vor fi alocate pentru infrastructură ("hard measures").
Programul va include măsuri pentru creșterea utilizării sancțiunilor alternative la pedepsele privative de libertate.
În elaborarea notei conceptuale și în timpul implementării programului, operatorul de program va avea în vedere asigurarea sinergiei cu programul "Afaceri interne" pentru consolidarea sistemului judiciar, cu privire, printre altele, la accesul la justiție, buna guvernare, violența de gen și traficul cu ființe umane.
Se vor asigura sinergii între ariile de program din cadrul acestui program în vederea consolidării sistemului judiciar, inter alia, cu privire la utilizarea sancțiunilor alternative pedepselor privative de libertate.
Interacțiunea și cooperarea cu organizații relevante din cadrul societății civile sunt încurajate.
Programul va include următoarele proiecte predefinite:
1. Servicii corecționale
Proiect privind crearea a cel mult cinci centre corecționale pilot (posibil la Baia Mare, Vaslui, Iași, Târgu Mureș, Botoșani) care vor îmbunătăți capacitatea de furnizare a serviciilor sociale de reintegrare către deținuți, foști deținuți și persoane supravegheate de serviciile de probațiune, prin colaborarea dintre sistemele penitenciare și de probațiune și autoritățile locale în România.
Promotor de proiect: Administrația Națională a Penitenciarelor
Parteneri de proiect din statul donator: se va stabili ulterior.
Valoarea maximă a grantului: 31.870.000 euro
2. Instruire și consolidarea capacității în sistemul judiciar
Proiect privind instruirea și consolidarea capacității în sistemul judiciar, cu privire la, inter alia, conceptul de cultură judiciară europeană, Convenția europeană a drepturilor omului și dezvoltarea infrastructurii de instruire.
Promotor de proiect: Consiliul Superior al Magistraturii/Institutul Național al Magistraturii
Partener de proiect din statul donator: Administrația Norvegiană a Instanțelor
Valoarea minimă a grantului: 2.500.000 euro
3. Proiect privind violența domestică și de gen ce vizează recomandările Consiliului Europei conform Convenției de la Istanbul. Proiectul va fi conceput pentru a consolida sistemul judiciar în acest domeniu și a asigura cooperarea cu societatea civilă.
4. Lupta împotriva criminalității și corupției
Proiect privind lupta împotriva criminalității, inclusiv a corupției, și buna guvernare ce va asigura îmbunătățirea, inter alia, a nivelului de cunoștințe și capacității personalului, precum și a echipamentelor tehnice necesare pentru îndeplinirea acestor măsuri.
Promotor de proiect: Parchetul de pe lângă Înalta Curte de Casație și Justiție în parteneriat cu departamentele sale specializate, Direcția Națională Anticorupție și Direcția de Investigare a Infracțiunilor de Criminalitate Organizată și Terorism
Valoarea maximă a grantului: 4.250.000 euro
G. Program: Afaceri interne
Grantul programului: 24.000.000 euro
Cofinanțarea programului: 4.235.294 euro
Ministerul Norvegian al Justiției
Directoratul Național de Poliție ("POD")
Directoratul Norvegian pentru Protecție Civilă ("DSB")
Directoratul Norvegian pentru Imigrație ("UDI") - se va stabili ulterior.
Cooperare polițienească internațională și combaterea criminalității
Prevenire și pregătire în caz de dezastru
Nu mai mult de 60% din cheltuielile totale eligibile ale programului vor fi alocate pentru infrastructură ("hard measures").
În elaborarea notei conceptuale și în timpul implementării programului, operatorul de program va avea în vedere asigurarea sinergiei cu programul "Justiție" pentru consolidarea sistemului judiciar cu privire la, printre altele, accesul la justiție, buna guvernare, violența de gen și traficul cu ființe umane.
Sinergiile între ariile de program din prezentul program se vor explora în faza de elaborare a notei conceptuale și implementare a programului.
Proiectele vor crește interacțiunea și cooperarea cu organizații relevante ale societății civile.
1. Proiect privind cooperarea polițienească internațională și combaterea criminalității
Proiectul va include cooperare bilaterală și posibilitatea de a detașa polițiști români și norvegieni, combaterea traficului și infracțiunilor economice și îmbunătățirea capacității tehnice a poliției române și a altor structuri specializate ale MAI pentru combaterea infracționalității la standarde internaționale.
Promotor de proiect: Inspectoratul General al Poliției Române
2. Proiect privind azilul și migrația vizând în principal îmbunătățirea condițiilor pentru cei mai vulnerabili solicitanți de azil, îmbunătățirea calității facilităților de recepție și management al cazurilor și a nivelului de pregătire în cazul unui aflux major de solicitanți de azil.
Promotor de proiect: Inspectoratul General pentru Imigrări
Valoarea maximă a grantului: 5.000.000 euro
3. Prevenire și pregătire în caz de dezastru (siguranță nucleară și radiologică)
Proiect privind prevenirea și pregătirea în caz de dezastru, inclusiv continuarea proiectului "Proiect de excelență regională pentru întărirea capacității de reglementare în domeniul siguranței nucleare și radiologice și al pregătirii și reacției la situații de urgență în România" finanțat în cadrul Mecanismului financiar norvegian 2009-2014.
Promotor de proiect: Comisia Națională pentru Controlul Activităților Nucleare (CNCAN)
Partener de proiect din statul donator: Autoritatea Norvegiană de Protecție împotriva Radiațiilor ("NRPA")
Valoarea maximă a grantului: 3.500.000 euro
4. Prevenire și pregătire în caz de dezastru (capacitate de urgență)
Proiectul va viza în principal prevenirea și reducerea riscului de dezastre și a vulnerabilităților asociate, creșterea cooperării în domeniul prevenirii și pregătirii în caz de dezastru între autoritățile române și norvegiene relevante și consolidarea capacități personalului dedicat situațiilor de urgență, prin creșterea nivelului abilităților profesionale, crearea și îmbunătățirea infrastructurii de instruire și creșterea capacității de primire a adăposturilor temporare.
Promotor de proiect: Inspectoratul General pentru Situații de Urgență
Partener de proiect din statul donator: se va stabili ulterior.

References: ARTICOLUL 2
 articolul 10
 articolul 2
 articolul 6
 articolul 3
 articolul 10
 articolul 1
 articolul 3
 articolul 5

ARTICOLUL 6
 articolul 2
 articolul 12
 articolul 6